ai4bharat/Pralekha huggingface dataset:
संघ लोक सेवा आयोग
सिविल सेवा  परीक्षा, 2020 का परिणाम
दिनांक 04.10.2020 को आयोजित सिविल सेवा  परीक्षा, 2020 के परिणाम के आधार पर, निम्नलिखित अनुक्रमांक वाले उम्मीदवारों ने सिविल सेवा  परीक्षा, 2020 में प्रवेश के लिए अर्हता प्राप्त कर ली है।
इन उम्मीदवारों की उम्मीदवारी अनंतिम है। परीक्षा की नियमावली के अनुसार, इन सभी उम्मीदवारों को सिविल सेवा  परीक्षा, 2020 के लिए विस्तृत आवेदन प्रपत्र-I  में पुन: आवेदन करना है, जो संघ लोक सेवा आयोग की वेबसाइट  पर दिनांक 28/10/2020 से दिनांक 11/11/2020 सायं 6.00 बजे तक उपलब्ध होगा। सभी अर्हक उम्मीदवारों को सलाह दी जाती है कि वे शुक्रवार, 08.01.2021 से आयोजित की जाने वाली सिविल सेवा  परीक्षा, 2020 में प्रवेश हेतु डीएएफ-I को ऑनलाइन भरें और उसे ऑनलाइन जमा कर दें। डीएएफ-I भरने और उसे जमा करने संबंधी महत्वपूर्ण अनुदेश भी वेबसाइट पर उपलब्ध रहेंगे। सफल घोषित किए गए उम्मीदवारों को ऑनलाइन डीएएफ-I भरने से पहले, उक्त वेबसाइट के संगत पृष्ठ पर अपने को पंजीकृत करना होगा। अर्हक उम्मीदवारों को दिनांक 12.02.2020 की कार्मिक एवं प्रशिक्षण विभाग की अधिसूचना के तहत भारत के राजपत्र  में प्रकाशित सिविल सेवा परीक्षा, 2020 की नियमावली का अवलोकन करने की भी सलाह दी जाती है।
उम्मीदवार यह नोट करें कि डीएएफ-I को जमा करने मात्र से उन्हें सिविल सेवा  परीक्षा, 2020 में प्रवेश के लिए स्वयमेव अधिकार नहीं मिल जाता। परीक्षा प्रारंभ होने से लगभग 3-4 सप्ताह पहले पात्र उम्मीदवारों के संदर्भ में प्रधान परीक्षा के लिए समय-सारणी और ई-प्रवेश पत्र आयोग की वेबसाइट पर अपलोड कर दिए जाएंगे। डीएएफ-I को जमा करने के बाद डाक पते या ई-मेल पते या मोबाइल नंबर में हुए परिवर्तन, यदि कोई हों, के बारे में आयोग को तुरन्त सूचित किया जाए।
उम्मीदवारों को यह भी सूचित किया जाता है कि सिविल सेवा  परीक्षा, 2020 के माध्यम से लिए गए स्क्रीनिंग टेस्ट के अंक, कट ऑफ अंक और उत्तर कुंजी, सिविल सेवा  परीक्षा, 2020 की संपूर्ण प्रक्रिया पूरी होने पर अर्थात् सिविल सेवा परीक्षा, 2020 के अंतिम परिणाम की घोषणा के बाद ही आयोग की वेबसाइट https://upsc.gov.in पर अपलोड किए जाएंगे।
संघ लोक सेवा आयोग, धौलपुर हाऊस, शाहजहां रोड, नई दिल्ली के परिसर में परीक्षा हॉल भवन के पास सुविधा केन्द्र है। उम्मीदवार, उपर्युक्त परीक्षा के अपने परिणाम के बारे में कोई भी जानकारी/ स्पष्टीकरण इस सुविधा केन्द्र से व्यक्तिगत रूप से या टेलीफोन नं. 011-23385271, 011-23098543 या 011-23381125 पर सभी कार्य दिवसों के दौरान प्रात: 10.00 बजे से सायं 5.00 बजे के बीच प्राप्त कर सकते हैं।
परिणामों के लिए यहां क्लिक करें:
इस्पात मंत्रालय
खान मंत्रालय ने एनएमडीसी को 5-स्टार रेटिंग से सम्मानित किया
नेशनल मिनरल डेवलपमेंट कॉरपोरेशन लिमिटेड ,इस्पात मंत्रालय के अंतर्गत आने वाला एक सार्वजनिक उपक्रम को खान और खनिज पर आयोजित 5वें राष्ट्रीय सम्मेलन में उनके यहां संचालित किए जा रहे सभी लौह और खनन जैसे कुमारस्वामी, बचेली डिपॉजिट-5, डिपॉजिट-14 एनएमजेड और डिपॉजिट नंबर 10 हेतु तीन वर्ष के लिए कुल मिलाकर नौ 5-स्टार की रेटिंग प्राप्त हुई। संसदीय कार्य, कोयला और खान मंत्री, श्री प्रह्लाद जोशी ने एनएमडीसी के निदेशक ,श्री दिलीप कुमार मोहंती को कंपनी द्वारा किए जा रहे निरंतर खनन प्रयासों के लिए सम्मानित किया।
संसदीय कार्य, कोयला और खान मंत्री, श्री प्रह्लाद जोशी ने खान और खनिज पर 5वें राष्ट्रीय सम्मेलन की अध्यक्षता की और राज्य सरकारों को 52 से ज्यादा खनिज ब्लॉक आवंटित किए। उन्होंने मान्यता प्रक्रिया को सुविधाजनक बनाने के लिए एक ई-पोर्टल को भी जारी किया। खान मंत्रालय ने दीर्घकालिक और उत्तरदायी खनन करने वाले खदानों को वर्ष 2017-18, 2018-19, 2019-20 के लिए 5-स्टार रेटिंग प्रदान की।
एनएमडीसी की ओर से पुरस्कार प्राप्त करते हुए निदेशक ,श्री दिलीप कुमार मोहंती ने कहा कि “भारतीय खनन उद्योग में एक प्रमुख हितधारक के रूप में, यह हमारी जिम्मेदारी है कि हम ऊर्जा कुशल और चिरस्थायी उत्पादन प्रक्रियाओं को लागू करें। 5-स्टार रेटिंग पर्यावरण संरक्षण के प्रति हमारी प्रतिबद्धता को प्रमाणित करता है।“
पुरस्कार के लिए टीम को बधाई देते हुए एनएमडीसी के सीएमडी, श्री सुमित देब ने कहा कि “पिछले कुछ वर्षों में हमारे खनन परिसर डिजिटलीकरण की ओर बढ़ रहे हैं। एनएमडीसी ने खनन के लिए सुरक्षित, वैज्ञानिक और पर्यावरण अनुकूल उपायों को अपनाया है जिनका प्रभाव पर्यावरण पर बहुत ही न्यूनतम पड़ता है। हम देश के लिए पर्यावरण अनुकूल खनन का काम करने वाले हमारे आदर्श वाक्य के अनुरूप विभिन्न पर्यावरण और ऊर्जा संरक्षण पहलों पर अपनी प्रगति को निरंतर जारी रखे हुए हैं।“
फाइनेंस कमीशन
15 वां वित्त आयोग पंचायती राज मंत्रालय से मिला
पंचायती राज मंत्रालय के सचिव श्री राहुल भटनागर तथा वरिष्ठ अधिकारियों ने 15 वें वित्त आयोग के अध्यक्ष श्री एन.के. सिंह, आयोग के सदस्यों तथा वरिष्ठ अधिकारी के समक्ष प्रेजेंटेशन दिया।
संविधान के अनुच्छेद 280   में यह प्रावधान है कि राज्य में पंचायतों के संसाधनों की पूरक व्यवस्था के लिए राज्य की संचित निधि को मजबूत बनाने के उपाय वित्त आयोग द्वारा की गई सिफारिशों के आधार पर किए जाने चाहिए।
वित्त आयोग को दिए गए विभिन्न प्रस्तावों में मंत्रालय ने 15वें वित्त आयोग द्वारा पंचायतों को 10,00,000 करोड़ रुपये आवंटित करने का प्रस्ताव है। यह 14 वें वित्त आयोग द्वारा दी गई राशि से 399 प्रतिशत अधिक है।
बैठक में मंत्रालय के प्रस्तावों पर विस्तार से चर्चा की गई। इनमें निम्नलिखित शामिल हैं:
- विभिन्न श्रेणियों की पंचायतों को आवंटन।
- कार्य प्रदर्शन अनुदान प्रावधान के लिए तौर-तरीकों में संशोधन।
- गैर-भाग IX क्षेत्रों / डीपी तथा आईपी तथा केन्द्रशासित पंचायतों को धन आवंटन।
- निर्माण को छोड़कर सतत विकास लक्ष्यों को गतिविधियों से जोड़ना।
- पंचायतों द्वारा डिजिटल प्रौद्योगिकी अपनाने में वृद्धि की आवश्यकता।
- स्व संसाधन राजस्व को मजबूत बनाने के लिए राज्य सरकार द्वारा व्यवस्था विकसित करना।
मंत्रालय और आयोग इस बार सहमत थे कि पंचायती राज संस्थानों के सभी तीन स्तरों को धन दिया जाना चाहिए और धन आवंटन का अनुपात एक सीमा में होना चाहिए।
आयोग सभी प्रस्तावों को देखेगा, ताकि अंतिम सिफारिश की जा सके।
वित्त मंत्रालय
केंद्रीय वित्त एवं कॉरपोरेट कार्य मंत्री श्रीमती निर्मला सीतारमण ने कोविड-19 के खिलाफ लड़ाई में भारतीय अर्थव्यवस्था को आवश्यक संबल देने के लिए ‘आत्मनिर्भर भारत अभियान’ की पांचवीं कड़ी के बारे में विस्तृत प्रस्तुति दी
पीपीटी को हिंदी में देखने के लिए कृपया यहां क्लिक करें
कोयला मंत्रालय
एनएलसी इंडिया लिमिटेड ने खनन क्षेत्र से 2600 हेक्टेयर भूमि वापस ली
स्थाई खनन के लिए समर्पित प्रयास जारी
कोयला मंत्रालय के अंतर्गत सार्वजनिक क्षेत्र का नवरत्न प्रतिष्ठान एनएलसी इंडिया लिमिटेड वर्तमान में नवीकरणीय ऊर्जा यानी सौर ऊर्जा उत्पादन, स्थायी भूमि वापसी गतिविधि तथा अन्य पर्यावरण अनुकूल क्षेत्रों में प्रगति कर रही है। सभी खनन क्षेत्रों में पर्यावरण, वन तथा जलवायु परिवर्तन मंत्रालय की खदान बंदी योजना के अनुरूप वनरोपण तथा ग्रीन बेल्ट बनाने की परियोजनाएं चलाई जा रही हैं।
जीवाष्म ईंधन खनन तथा थर्मल विद्युत उत्पादन में काम कर रही एनएलसी इंडिया लिमिटेड ने ग्रीन बेल्ट बनाने की पहल के हिस्से के रूप में निवेली टाउनशिप तथा औद्योगिक क्षेत्र में 2 करोड़ से अधिक पौधे लगाए हैं। सार्वजनिक क्षेत्र के इस प्रतिष्ठान ने खनन क्षेत्र से 2600 हेक्टेयर भूमि वापस ली है और 2188 हेक्टेयर में वनरोपण किया जा रहा है। विभिन्न प्रकार के देशी पेड़ इस क्षेत्र में लगाए गए हैं। वापस ली गई भूमि में अब तक 27.96 लाख पौध लगाए गए हैं और 100 हेक्टेयर भूमि में सब्जी की खेती की जा रही है।
खदान की सतह के अधिक बोझ भूमि की पुनः प्राप्ति के भाग के रूप में खनन क्षेत्रों में भरा जाता है। इस प्रकार की मिट्टी खेती के लिए अनुकूल नहीं होती क्योंकि मिट्टी की प्रकृति विषम होती है और पोधौं के लिए पोषक की कमी रहती है। ऐसी मिट्टी में पौधों की वृद्धि के लिए उचित ढांचा नहीं होता। एनएलसीएल समर्पित प्रयास के साथ खनन पूर्व स्तर पर मिट्टी की गुणवत्ता में सुधार करके और वैज्ञानिक कृषि पद्धियों से ऐसे भरे गए क्षेत्रों को कृषि भूमि में बदल रही है। 52 जलाशय 104 हेक्टेयर में बनाए गए हैं जिससे एनएलसीएल द्वारा वर्षा जल संचय सतत खनन पहलों के अनुरूप किया जाता है। अन्य आकर्षणों में वोटिंग सुविधायुक्त ईको-पर्यटन पार्क और विभिन्न पक्षियों वाला चिड़ियाघर है। एनएलसीएल की सतत पर्यावरण अनुकूल पहल से यह क्षेत्र बड़ी संख्या में स्थानीय तथा प्रवासी पक्षियों का घर बन गया है।
विद्युत मंत्रालय
केंद्रीय ऊर्जा मंत्री बिहार के बाढ़ में एनटीपीसी की 660 मेगावाट सुपर थर्मल पावर परियोजना को समर्पित करेंगे
बिहार के लखीसराय में पावर ग्रिड के सब-स्टेशन के विस्तार के लिए आधारशिला रखी जाएगी
केंद्रीय विद्युत और नवीन एवं नवीकरणीय ऊर्जा मंत्री, श्री आर. के. सिंह, 18 अगस्त, 2023 को बाढ़, बिहार में एनटीपीसी की बाढ़ सुपर थर्मल पावर परियोजना की 660 मेगावाट इकाई राष्ट्र को समर्पित करेंगे। उद्घाटन की जा रही 660 मेगावाट इकाई परियोजना के चरण 1 की इकाई #2 है। इस इकाई का चालू होना राष्ट्र को विश्वसनीय और सस्ती बिजली उपलब्ध कराने के सरकार के प्रयास में एक और मील का पत्थर साबित होगा।
केंद्रीय विद्युत और नवीन एवं नवीकरणीय ऊर्जा मंत्री, 18 अगस्त, 2023 को पावरग्रिड के 400/132 केवी लखीसराय सब-स्टेशन के विस्तार की आधारशिला भी रखेंगे। इस सब-स्टेशन का निर्माण पावर ग्रिड कॉर्पोरेशन ऑफ इंडिया लिमिटेड  द्वारा किया गया है, जो भारत सरकार के विद्युत मंत्रालय के तहत एक महारत्न केंद्रीय सार्वजनिक क्षेत्र का उद्यम है। परियोजना के हिस्से के रूप में, 500 एमवीए क्षमता के 2 ट्रांसफार्मर की स्थापना के साथ मौजूदा सब-स्टेशन परिसर में 220 केवी जीआईएस का निर्माण किया जाएगा।
लखीसराय में सबस्टेशन के विस्तार से लखीसराय, शेखपुरा, मुंगेर और जमुई जिलों में बिजली की उपलब्धता में सुधार होगा और भविष्य में ऊर्जा की मांग को पूरा करने के लिए बिजली की आपूर्ति भी आसान हो जाएगी। लखीसराय सब स्टेशन में 220 केवी वोल्टेज लेवल की अत्याधुनिक जीआईएस तकनीक की स्थापना से क्षेत्र की राष्ट्रीय ग्रिड से कनेक्टिविटी और मजबूत होगी। निर्बाध बिजली आपूर्ति के सुनिश्चित होने से क्षेत्र का औद्योगिक और वाणिज्यिक विकास भी होगा।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 10.77 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
10,77,58,570
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 10.77 करोड़  से अधिक अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
मत्स्यपालन, पशुपालन और डेयरी मंत्रालय
केंद्रीय मत्स्यपालन, पशुपालन एवं डेयरी मंत्री, श्री पुरुषोत्तम रूपाला कल बृजघाट, गढ़ मुक्तेश्वर, उत्तर प्रदेश में नदी तटीय कार्यक्रम का शुभारंभ करेंगे
चार राज्य उत्तराखंड, उड़ीसा, त्रिपुरा और छत्तीसगढ़ इस राष्ट्रव्यापी नदी तटीय कार्यक्रम के शुभारंभ के साक्षी बनेंगे
केंद्रीय मत्स्यपालन, पशुपालन एवं डेयरी मंत्री, श्री पुरुषोत्तम रूपाला 8 अक्टूबर, 2021 को सुबह 10 बजे से दोपहर 12 बजे तक बृजघाट,गढ़मुक्तेश्वर, उत्तर प्रदेश में डॉ संजीव कुमार बालियान, मत्स्यपालन, पशुपालन एवं डेयरी राज्य मंत्री, श्री लक्ष्मी नारायण चौधरी, मत्स्यपालन, पशुपालन एवं डेयरी मंत्री, उत्तर प्रदेश सरकार, श्री राजेंद्र अग्रवाल, लोकसभा सांसद, मेरठ, उत्तर प्रदेश, श्री कमल सिंह मलिक, विधायक,गढ़मुक्तेश्वर, उत्तर प्रदेश, श्री जतिंद्रनाथ स्वैन, सचिव, मत्स्यपालन विभाग,डॉ. सी.सुवर्णा, मुख्य कार्यकारी, एनएफडीबी, हैदराबाद, श्री सागर मेहरा, संयुक्त सचिव , डीओएफ, भारत सरकार और एनएफडीबी, डीओएफ और स्थानीय निकायों के अन्य गणमान्य व्यक्तियों की उपस्थिति में नदी तटीय कार्यक्रम का शुभारंभ करेंगें।
चार राज्य उत्तराखंड, उड़ीसा, त्रिपुरा और छत्तीसगढ़ भी इस राष्ट्रव्यापी नदी तटीय कार्यक्रम के शुभारंभ के साक्षी बनेंगे।
विभाग द्वारा उत्तर प्रदेश के 12 जिलों में देशी कार्प प्रजाति की लगभग 15 लाख मछलियों के बच्चों को एक साथ नदी में छोड़ा जाएगा। इसमें बुलंदशहर/हापुड़, हरदोई, बिजनौर, अमरोहा, फतेहपुर, कानपुर, बदायूं, कौशांबी, प्रयागराज, मिर्जापुर, वाराणसी और गाजीपुर जिले सम्मिलित हैं।
एमजी/एएम/एके
(Visitor Counter : 145
इलेक्ट्रानिक्स एवं आईटी मंत्रालय
नवाचार और आत्मनिर्भरता की भावना को प्रोत्साहित करने के लिए, माइगॉव द्वारा 'आत्मनिर्भर भारत लोगो डिजाइन प्रतियोगिता' का आयोजन
भारत सरकार माइगॉव डॉट इन पर 'आत्मनिर्भर भारत लोगो डिजाइन प्रतियोगिता' का आयोजन कर रही है, जिसके माध्यम से वह देश के नागरिकों से 'आत्मनिर्भर भारत अभियान' के लिए रचनात्मक और अभिनव आदानों पर आधारित लोगो विकसित करवाकर, 'आत्मनिर्भर भारत अभियान' को एक अलग पहचान देने की कोशिश कर रही है। इसके लिए प्रविष्टियों को जमा करने की अंतिम तिथि, 5 अगस्त 2020 को रात 11.45 बजे तक है। जिस भी लोगो को चुना जाएगा उसे 25,000 रुपये का नकद पुरस्कार प्रदान किया जाएगा।
माइगॉव, देश के शासन और विकास में भारतीय नागरिकों की सक्रिय भागीदारी को बढ़ावा देने के लिए प्रधानमंत्री नरेन्द्र मोदी द्वारा शुरू किया गया एक जन सहभागिता मंच है। माइगॉव ने विभिन्न विभागों और स्वच्छ भारत, देखो अपना देश, लोकपाल और कई अन्य पहलों के लिए लोगो को क्राउडसोर्स किया है।
प्रधानमंत्री के आत्मनिर्भर भारत के दृष्टिकोण के अंतर्गत, भारत ने यह प्रदर्शित किया है कि वह किस प्रकार की चुनौतियों का सामना करते हुए आगे बढ़ता है और उसके द्वारा प्रस्तुत किए गए अवसरों को उजागर करता है। भारत ने धैर्य और आत्मनिर्भरता की भावना के साथ कोविड-19 की विकट परिस्थितियों का सामना किया है, जो इस तथ्य के माध्यम से स्पष्ट होता है कि मार्च 2020 से पहले भारत में व्यक्तिगत संरक्षण उपकरण  का उत्पादन शून्य था जो कि बढ़कर वर्तमान समय में रोजाना 2 लाख पीपीई किट का उत्पादन करने की क्षमता हो गई है, और यह लगातार बढ़ रही है।
इसके अतिरिक्त, भारत ने यह प्रदर्शित किया है कि वह किस प्रकार से चुनौतियों से आगे बढ़ता है और उसको अवसरों में बदलता है, जो कि जीवन रक्षक वेंटिलेटर का निर्माण में सहयोग के लिए विभिन्न ऑटोमोबाइल क्षेत्र के उद्योगों के पुनः प्रयोजन से भी प्रकट होता है।
किसी प्रकार की जानकारी के लिए, कृप्या यहां संपर्क करें:
connect@mygov.nic.in
एसजी/एएम/एके/डीसी-
(Visitor Counter : 304
स्वास्थ्य एवं परिवार कल्याण मंत्रालय
कोविड-19 टीकाकरण के 94वें दिन की नवीनतम जानकारी
आज कुल 73,600 कोविड टीकाकरण केंद्रों पर टीके लगे, यह आज तक सबसे बड़ा आंकड़ा
आज रात आठ बजे तक 31.03 लाख से ज्यादा टीके की खुराक दी गई जिससे यह आंकड़ा बढ़कर 12.69 करोड़ से अधिक हुआ
सभी एम्स में ऑक्सीजन के साथ साथ आईसीयू-वेंटीलेटर वाले बेड्स की संख्या बढ़ाई गई बढ़ाई गई
देशभर में आज रात 8 बजे तक 31.03 लाख से अधिक वैक्सीन खुराक दी गई है। इसके साथ ही देश भर में कुल टीकाकरण आज 12.69 करोड़ से अधिक हो गया है।
देश में आज सबसे अधिक कोविड टीकाकरण केंद्रों का संचालन किया गया। कुल 73,600 कोविड टीकाकरण केंद्र  का संचालन किया जा रहा है। टीकाकरण केंद्रों में 28,600 से ज्यादा की बढ़ोतरी हुई है।  कार्यस्थलों पर टीकाकरण के चलते बड़ी संख्या में लाभार्थी टीके लगवा रहे हैं।
प्रारंभिक रिपोर्ट के मुताबिक आज रात 8 बजे तक देशभर में टीका लगवाने वालों की कुल संख्या 12,69,56,032 पहुंच गई।
इनमें 91,69,353 स्वास्थ्यकर्मी  शामिल हैं जिन्होंने पहली खुराक ली है जबकि 57,66,012 स्वास्थ्यकर्मियों ने दूसरी खुराक ली है। वहीं 1,14,21,780 फ्रंट लाइन वर्कर्स को टीके का पहली खुराक लग चुकी है जबकि 56,64,213 फ्रंट लाइन वर्कर्स टीके की दूसरी खुराक ले चुके हैं। 45 से लेकर 60 वर्ष की आयुवर्ग के 4,23,06,422 लोगों को पहली खुराक लग चुकी है जबकि इसी आयु वर्ग के 13,03,610 को दूसरी खुराक दी गई है। 60 वर्ष से अधिक आय़ुवर्ग के 4,66,41,581 पहली डोज जबकि इसी आयुवर्ग के 46,83,061 लोगों को वैक्सीन की दूसरी खुराक लगाई जा चुकी है।
|
|
स्वास्थ्यकर्मी
|
|
फ्रंटलाइन वर्कर्स
|
|
45-60 आयु वर्ग
|
|
60 से अधिक आयु वर्ग के लाभार्थी
|
|
कुल उपलब्धि
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
91,69,353
|
|
57,66,012
|
|
1,14,21,780
|
|
56,64,213
|
|
4,23,06,422
|
|
13,03,610
|
|
4,66,41,581
|
|
46,83,061
|
|
10,95,39,136
|
|
1,74,16,896
प्रारंभिक रिपोर्ट के मुताबिक राष्ट्रव्यापी कोविड-19 टीकाकरण के 94वें दिन, आज रात 8 बजे तक कुल 31,03,474 वैक्सीन की खुराक दी गई। इनमें से 21,67,374 लाभार्थियों को पहली जबकि 9,36,100 लाभार्थियों को दूसरी खुराक दी गई है। अंतिम रिपोर्ट आज रात देर तक आएगी।
|
|
19 अप्रैल 2021 
|
|
स्वास्थ्यकर्मी
|
|
फ्रंटलाइन वर्कर्स
|
|
45-60 आयु वर्ग
|
|
60 से अधिक आयु वर्ग के लाभार्थी
|
|
कुल उपलब्धि
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
33,222
|
|
45,964
|
|
1,57,876
|
|
1,31,817
|
|
12,39,960
|
|
1,65,646
|
|
7,36,316
|
|
5,92,673
|
|
21,67,374
|
|
9,36,100
भारत सरकार के निर्देशानुसार, सभी एम्स  में ऑक्सीजन के साथ साथ वेंटिलेटर के साथ आईसीयू बेडों की संख्या में बढ़ोतरी की गई है।
इन एम्स में 1448 ऑक्सीजन सपोर्टेंड बेड और 519 आईसीयू-वेंटिलेटर बेड शामिल है। ऑक्सीजन सपोर्टेंड बेड की संख्या बढ़कर 2113 हो चुकी है जबकि आईसीयू-वेंटिलेटर बेड की संख्या 676 है।
भारत सरकार के इस फैसले से उन राज्यों को राहत मिलेगी जहां बेड्स की कमी की बात कही जा रही थी और यहां एम्स स्थित है।
रक्षा मंत्रालय
प्रेस विज्ञप्ति
लेख ‘इन चाइना – इंडिया क्लैश’
17 जून, 2020 को न्यूयॉर्क टाइम्स द्वारा प्रकाशित लेख ‘इन चाइना – इंडिया क्लैश, टू नेशनलिस्ट लीडर्स विद लिटिल रूम टू गिव’ का संदर्भ लिया गया है।
यह स्पष्ट किया जाता है कि इस घटना में कोई भी भारतीय जवान लापता नहीं है।
कर्नल अमन आनंद
पीआरओ
प्रधानमंत्री कार्यालय
गुणवत्तायुक्त उत्पादों और लोगों का दिल जीतने पर विशेष जोर
प्रधानमंत्री श्री नरेन्द्र मोदी ने आत्मनिर्भर भारत, गुणवत्तापूर्ण उत्पाद बनाने और वैश्विक स्तर पर उनकी व्यापक स्वीकार्यता सुनिश्चित करने से जुड़े कुछ विचार लिंक्डइन पर साझा किए।
उनके विचारों का विवरण निम्नलिखित है;
“कुछ दिन पहले, मैं मैट्रोलॉजी  पर एक राष्ट्रीय सम्मेलन को संबोधित कर रहा था। भले ही इस पर व्यापक स्तर पर चर्चा नहीं की जाती है, इसके बावजूद यह एक महत्वपूर्ण विषय है।
मेरे संबोधन के दौरान, कुछ विषयों में से एक ने मुझे खासा प्रभावित किया। वह यह था कि कैसे मैट्रोलॉजी या माप का अध्ययन आत्मनिर्भर भारत और हमारे उद्यमियों की आर्थिक संपन्नता में योगदान कर सकता है।
भारत कौशल और प्रतिभा का एक बड़ा केंद्र है।
हमारे स्टार्ट-अप उद्योग की सफलता से हमारे युवाओं के कुछ नया करने के प्रति उत्साह का पता चलता है।
नए उत्पाद और सेवाएं तेजी से सामने आ रही हैं।
घरेलू और वैश्विक दोनों स्तर पर बाजार में व्यापक संभावनाएं भी हैं।
दुनिया आज सस्ते, टिकाऊ और प्रयोग करने योग्य उत्पादों की खोज में लगी हुई है।
आत्मनिर्भर भारत आकार और मानकों के दोहरे सिद्धांतों पर निर्भर है।
हम ज्यादा निर्माण करना चाहते हैं। इसके साथ ही हम ऐसे उत्पाद बनाना चाहते हैं, जो अच्छी गुणवत्ता वाले हों।
भारत सिर्फ अपने उत्पादों से वैश्विक बाजारों को भरना नहीं चाहता है।
हम चाहते हैं कि भारतीय उत्पाद दुनिया भर के लोगों के दिलों को जीतें।
जब हम ‘मेक इन इंडिया’ की बात करते हैं तो हमारा लक्ष्य सिर्फ वैश्विक मांग को पूरा करना ही नहीं, बल्कि वैश्विक स्वीकार्यता हासिल करना भी होता है।
मैं आप सभी से आपके द्वारा निर्मित किसी भी उत्पाद या सेवा में ‘जीरो इफेक्ट, जीरो डिफेक्ट’ को ध्यान में रखने का आह्वान करता हूं।
उद्योगपतियों, व्यावसायिक प्रतिनिधियों, स्टार्टअप क्षेत्र से जुड़े युवाओं और पेशेवरों के साथ अपने संवाद के दौरान, मैं देख सकता हूं कि इसको लेकर वे पहले से ही काफी सचेत हैं।
आज, दुनिया हमारा बाजार है।
भारत के लोगों में क्षमता है।
एक राष्ट्र के रूप में दुनिया भारत पर एक विश्वसनीय राष्ट्र के रूप में भरोसा करती है।
हमारे लोगों की क्षमता और राष्ट्र की विश्वसनीयता के साथ शीर्ष गुणवत्ता वाले भारतीय उत्पादों की पहुंच व्यापक होगी। यह ‘आत्मनिर्भर भारत- वैश्विक संपन्नता को बढ़ाने वाला बल’ की लोकनीति के प्रति एक सच्ची श्रद्धांजलि होगी।”
A few thoughts on Aatmanirbhar Bharat and how it is as much about scale and standards.
We want Indian products to be accepted and admired worldwide.
My @LinkedIn post. https://t.co/edYTvDclhM
— Narendra Modi  January 5, 2021
मंत्रिमण्डल
केन्द्रीय मंत्रिमण्डल ने भारत की जी20 की अध्यक्षता और जी20 सचिवालय की स्थापना एवं उसमें नियुक्तियों से संबंधित तैयारियों को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमण्डल ने आज जी20 के एक सचिवालय और इसकी रिपोर्टिंग संबंधी संरचनाओं की स्थापना को मंजूरी दी, जोकि भारत की आगामी जी20 की अध्यक्षता के सुचारु संचालन के लिए आवश्यक समग्र नीतिगत निर्णयों और व्यवस्थाओं के कार्यान्वयन के लिए जिम्मेदार होगी।
भारत 1 दिसंबर 2022 से लेकर 30 नवंबर 2023 तक जी20 की अध्यक्षता करेगा। अध्यक्षता के इस कार्यकाल का समापन 2023 में भारत में आयोजित जी20 शिखर सम्मेलन के साथ होगा। जी20 अंतरराष्ट्रीय आर्थिक सहयोग का एक प्रमुख मंच है, जोकि वैश्विक आर्थिक प्रशासन में एक महत्वपूर्ण भूमिका निभाता है।
परिपाटी के अनुरूप, भारत द्वारा जी20 की अध्यक्षता से संबंधित मौलिक/ज्ञान/सामग्री, तकनीकी, मीडिया, सुरक्षा और लॉजिस्टिक संबंधी पहलुओं से जुड़े कार्यों को संभालने के लिए जी20 के एक सचिवालय की स्थापना की जा रही है। यह सचिवालय विदेश मंत्रालय, वित्त मंत्रालय तथा अन्य संबंधित मंत्रालयों/विभागों के अधिकारियों एवं कर्मचारियों और कार्यक्षेत्र से संबंधित विशेषज्ञों द्वारा संचालित किया जाएगा। यह सचिवालय फरवरी 2024 तक कार्य करेगा।
प्रधानमंत्री की अध्यक्षता वाली एक शीर्ष समिति इस सचिवालय का मार्गदर्शन करेगी। इस शीर्ष समिति में वित्त मंत्री, गृह मंत्री, विदेश मंत्री, और जी20 शेरपा  शामिल होंगे, जोकि भारत की जी20 की अध्यक्षता को समग्र मार्गदर्शन प्रदान करेंगे। इसके अलावा, जी20 से संबंधित सभी तैयारियों की निगरानी के लिए एक समन्वय समिति भी गठित की जाएगी जोकि इस शीर्ष समिति को रिपोर्ट करेगी। जी20 का यह सचिवालय बहुपक्षीय मंचों पर विभिन्न वैश्विक मुद्दों पर भारत के नेतृत्व को ज्ञान और विशेषज्ञता सहित दीर्घकालिक क्षमता निर्माण की दृष्टि से समर्थ बनाएगा।
गृह मंत्रालय
ज्येष्ठ अष्टमी के अवसर पर माता खीर भवानी मंदिर में उमड़ी कश्मीरी पंडितों और श्रद्धालुओं की भीड़
माता खीर भवानी कश्मीरी पंडितों की कुल देवी मानी जाती हैं
ज्येष्ठ अष्टमी के शुभ अवसर पर लगभग 18,000 कश्मीरी पंडितों और श्रद्धालुओं ने प्रसिद्ध माता खीर भवानी मंदिर में दर्शन किए
शाम की आरती में लगभग 2,500 कश्मीरी पंडित भक्तों ने भाग लिया
सुरक्षा के पुख्ता इंतज़ाम किये गए थे, स्वयं उपराज्यपाल ने की पूरे आयोजन की मॉनीटरिंग
ज्येष्ठ अष्टमी के शुभ अवसर पर लगभग 18,000 कश्मीरी पंडितों और श्रद्धालुओं ने प्रसिद्ध माता खीर भवानी मंदिर में दर्शन किए। हर साल, इस शुभ दिन पर तुलमुल्ला, गांदरबल में माता खीर भवानी मंदिर में खीर भवानी मेला आयोजित किया जाता है और जम्मू और कश्मीर के विभिन्न भागों से श्रद्धालु यहाँ पवित्र मंदिर में दर्शन करने आते हैं।
खीर भवानी कश्मीरी पंडितों की कुल देवी मानी जाती हैं जिनकी वहां बहुत मान्यता है। ज्येष्ठ अष्टमी कश्मीरी पंडित भाइयों और बहनों के लिए अत्यधिक धार्मिक महत्व रखती है। वर्षों से खीर भवानी मेला कश्मीर में सांप्रदायिक सद्भाव और भाईचारे का प्रतीक बना हुआ है। इस आयोजन में सुरक्षा के पुख्ता इंतज़ाम किये गए थे और स्वयं उपराज्यपाल श्री मनोज सिन्हा ने इसकी मॉनीटरिंग की।
शाम की आरती में लगभग 2,500 कश्मीरी पंडित भक्तों ने भाग लिया। एक पवित्र झरने के ऊपर बने माता खीर भवानी मंदिर की धार्मिक पवित्रता का दुनिया भर के कश्मीर पंडित भक्तों के बीच एक विशेष आध्यात्मिक महत्व है।
वर्ष 2020 और 2021 में कोविड के कारण यहाँ आयोजन नहीं हो पाया था।
श्रद्धालुओं के लिए मुफ्त बस सेवा: श्रीनगर एयरपोर्ट, टूरिस्ट रिसेप्शन सेंटर, डल लेक साइड नेहरू पार्क, शंकराचार्य मंदिर, शिवपोरा, बीबी कैन्ट, इंदिरा नगर आदि क्षेत्रों में जहां हिंदू समुदाय बड़ी संख्या में रहते हैं, वहां से मुफ्त बस सेवा चलाई गई।
श्रद्धालुओं को किसी तरह की परेशानी ना हो इसका रखा गया पूरा ध्यान: मंदिर परिसर के समीप यात्रियों के वाहनों के लिए पार्किंग की सुविधा प्रदान करवाई गई। सभी उपयुक्त स्थानों पर मोबाइल यूरिनल की सुविधा भी उपलब्ध कराई गई है।
कई गैरसरकारी संगठनों और नागरिक समाज ने भी मेले में श्रद्धालुओं की सुविधा के लिए व्हील चेयर और अन्य सहायता प्रदान करने की व्यवस्था की थी।
स्वास्थ्य विभाग द्वारा विशेष स्वास्थ्य जांच स्टॉल भी लगाए गए, जहां कई श्रद्धालुओं ने परामर्श लिया।
प्रधानमंत्री श्री नरेंद्र मोदी जी ने भी ज्येष्ठ अष्टमी के अवसर पर कश्मीरी पंडितों को बधाई दी। प्रधानमंत्री ने ट्वीट कर कहा कि "सभी को, विशेष रूप से कश्मीरी पंडित बहनों और भाइयों को, ज्येष्ठ अष्टमी की बधाई। हम माता खीर भवानी से सभी की भलाई और समृद्धि के लिए प्रार्थना करते हैं।"
केन्द्रीय गृह एवं सहकारिता मंत्री श्री अमित शाह ने भी कश्मीरी पंडितों को ज्येष्ठ अष्टमी की बधाई देते हुए कहा कि ज्येष्ठ अष्टमी मां खीर भवानी की आराधना का विशेष पर्व है। इस पावन पर्व पर सभी कश्मीरी पंडित भाई-बहनों को हार्दिक शुभकामनाएं देता हूं और मां खीर भवानी के चरणों में नमन कर देश की उन्नति व समृद्धि की प्रार्थना करता हूं।
उपराज्यपाल श्री मनोज सिन्हा ने कश्मीरी पंडित समुदाय को हार्दिक बधाई दी। उन्होंने कहा कि “यह शुभ अवसर धार्मिक जीवन, प्रेम, करुणा और सद्भाव का उत्सव है। आइए हम माता खीर भवानी से प्रार्थना करें कि वह हमें धर्म के मार्ग पर ले जाएं और हमारी भूमि को शांति, सुख और समृद्धि प्रदान करें।